cyanic-selkie/wikianc huggingface dataset:
הפיגוע במונית בכביש עכו-צפת
לאחר הפיגוע
כשלושה שבועות לאחר הרצח, ב-16 באפריל, הותקפה מכונית ביריות באזור חניתה, ונרצחו שלושה מנוסעיה. שני הפיגועים עוררו סערה ביישוב, אך המדיניות הרשמית, הן של הנהגת היישוב המאורגן והן של בית"ר, הייתה להבליג ולא להגיב לתקיפות. שלמה בן-יוסף, חבר בית"ר מראש פינה, החליט לבצע פעולת תגמול, והשליך רימון על אוטובוס ערבי. בן יוסף נתפס והוצא להורג, והיה הראשון מבין עולי הגרדום.
פלסטינים אמריקאים
כלכלה
בקרב 90% מהגברים הפלסטינים האמריקאים ו-40 % מהנשים הנמצאים בכוח העבודה, 40% ו-31%, משמשים בעלי תפקידים מקצועיים, טכניים או ניהוליים. ישנם גם מספרים גדולים במכירות: 26 אחוזים מהגברים, ו-23 אחוזים מהנשים. עובדים עצמאיים 36% הוא השיעור לגברים ורק 13 אחוז לנשים, לעומת 11 אחוז לגברים שאינם מהגרים. מתוך העצמאים, 64 אחוזים עוסקים במסחר קמעונאי, כאשר מחציתם מחזיקים בחנויות מכולת. רוב העסקים האלה נמצאים בערים גדולות כמו ניו יורק ושיקגו. מבחינת הכנסה, ממוצע המשפחות הפלסטיניות בשנת 1979 היה 25,400 דולר, כאשר 24 אחוזים הרוויחו מעל 35 אלף דולר ו-20 אחוזים הרוויחו פחות מ-10,000 דולר.
פוליטיקה
סקר שנערך באוקטובר 2016 מצא כי 60% מהמצביעים הערבים-אמריקאים (כולל פלסטינים-אמריקאים) הצביעו עבור הילרי קלינטון (כאשר 26% הצביעו לדונלד טראמפ). הסקר מצא עדויות להמשך התנועה של מצביעים ערבים-אמריקאים הרחק מהמפלגה הרפובליקנית, וכי 52% מהמצביעים הזדהו כדמוקרטים ורק 26% כרפובליקנים. ערבים אמריקאים שתמכו בהילרי קלינטון האמינו כי ההתייחסות לאלימות נשק, לבריאות ולביטוח לאומי חשובה לבחירת הנשיא, אולם אלה שתמכו בדונלד טראמפ ראו במאבק בטרור, הסדרה נוספת של הוצאות הממשלה ויצירת מדיניות הגירה מחמירה כבעלת חשיבות מרכזית. שתי הקבוצות האמינו שהילרי קלינטון היא בחירה חזקה יותר בכל הנוגע לשיפור החינוך ולפתרון המתח הגזעי. אף על פי ש-26% של ערבים-אמריקאים הצביעו עבור טראמפ ב 2016, המדיניות הפרו-ישראלית של הנשיא, כדוגמת הכרה של ירושלים כבירה של ישראל, והזזת השגרירות האמריקנית מתל אביב לירושלים פחתה במידה ניכרת תמיכתם של הערבים-אמריקאים ופלסטינים -אמריקאים בפרט.
יחסי ליכטנשטיין–סן מרינו
יחסי ליכטנשטיין–סן מרינו הם היחסים הדיפלומטיים הרשמיים שבין נסיכות ליכטנשטיין לבין הרפובליקה המרוממת של סן מרינו.
Now What?!
Now What?! (עכשיו מה?!) הוא אלבומה התשעה עשר של להקת הרוק הבריטית דיפ פרפל שיצא לאור באפריל 2013.
רוברט לאות'
חייו
לאות' נבחר לחברות המלכותיות של לונדון וגטינגן בשנת 1765. הוא הוקדש לבישוף סנט דייוויד בוויילס בשנת 1766; אך עוד באותה השנה הוא הועבר לאוקספורד. הוא נשאר בישוף של אוקספורד עד 1777 אז מונה לבישוף של לונדון וכן לדיקן הקפלה המלכותית. בשנת 1783 הוצע לו תפקיד הארכיבישוף מקנטרברי, אך הוא סירב בגלל מצב בריאותו.
חורשות את הלילה
עלילה
בלוס אנג'לס, מולי ואיימי (פלדסטין ודיוור, בהתאמה) הן חברות נפש המסיימות את לימודיהן התיכוניים. כתלמידות שהקדישו את זמנן ומרצן להצטיינות, הן ויתרו על חיי חברה ובילויים, ולכן אינן אהודות על חבריהן ללימודים. מולי התקבלה ללימודי משפטים באוניברסיטת ייל. איימי היא לסבית שיצאה מהארון אך חסרת ניסיון מיני, מאוהבת בנערה בשם ראיין. היא התקבלה לאוניברסיטת קולומביה, וכפעילה חברתית, היא נוסעת בקיץ לבוטסואנה, ללמד נשים מקומיות לייצר טמפונים.
ביום האחרון ללימודים, בעוד התלמידים פורקים עול ומשתובבים, השתיים משתדלות להמשיך לשאת באחריות, למורת רוחו של המנהל ג'ורדן בראון. מולי מדרבנת את איימי לגשת אל ראיין, אך היא מתלעלעת ונבוכה. בחדר השירותים, מולי שומעת תלמידים מרכלים עליה ולועגים לשקדנותה. היא מתעמתת איתם ומטיחה בהם שהיא התקבלה ל"ייל", בעוד הם קלי דעת שלא ישיגו דבר, אולם אז מתברר שכולם התקבלו למוסדות השכלה יוקרתיים, או למשרות מכניסות בהיי-טק. נסערת, מולי לוחצת על איימי לצאת בערב למסיבת סיום שעורך ניק האולנד בבית דודתו, כדי להוכיח לכולם שהן "מגניבות". איימי מסויגת, אך מסכימה. הן לא יודעות את כתובת המסיבה, ומולי מזעיקה את ג'ארד בן העשירים, שמסיע אותן דווקא למסיבה מפוארת שהוא עורך על יאכטה. איש לא הגיע למסיבה של ג'ארד, מלבד ידידתו הפרועה ג'יג'י. הלומת סם הזיה, ג'יג'י שמחה לדעת שהן יצאו למסיבה בניגוד לתדמית שלהן, מאכילה אותן בתותים, עוגבת על איימי, מתפרעת על הסיפון ולבסוף קופצת בבגדיה מהיאכטה למים. השתיים בורחות מהיאכטה. איימי מבקשת לחזור הביתה, אך מולי מכריזה "מלאלה", מילת קוד מוסכמת המחייבת אותן הדדית להיענות זו לזו ללא תנאי.
הפצה והכנסות
הצגת הבכורה העולמית של "חורשות את הלילה" התקיימה ב-10 במרץ 2019, במסגרת פסטיבל הקולנוע "SXSW", והסרט יצא בתפוצה רחבה לבתי הקולנוע בארצות הברית ב-24 במאי באותה שנה, בהפצת "סרטי אנאפורנה" תחת המותג של "יונייטד ארטיסטס". החברה החליטה לא להסתפק בהפצה לפלטפורמות דיגיטליות, והימרה על יציאת הסרט בסוף השבוע של חופשת יום הזיכרון בארצות הברית, נוכח שיווק אגרסיבי של סרטים עתירי תקציב בימים אלה. על המהלך הזה אמרה אוליביה ויילד:. שבוע קודם לכן, ב-17 במאי, התקיימו ברחבי ארצות הברית הצגות מוקדמות, להן הוציאה "יונייטד ארטיסטס" למכירה 800 כרטיסים במסגרת מסע קידום מכירות באינסטגרם. בישראל יצא הסרט לבתי הקולנוע ב-30 במאי 2019.
ריצ'רד האנט
חיים אישיים
האנט נולד ברובע הברונקס בניו יורק, השני מבין חמישה ילדים. כעבור מספר שנים משפחתו עברה לקלוסטר, ניו ג'רזי. בבית הספר התיכון הוא יצר תיאטרוני בובות לילדים המקומיים, והוא היה מעריץ גדול של "החבובות" עוד בצעירותו. לאחר התיכון הפך האנט לחזאי בתחנת הרדיו המקומית, שם פגש את ג'ים הנסון.
ולדיסלב הראשון (ארוך האמה)
ביוגרפיה
ולדיסלב נפטר ב-2 במרץ 1333, ובנו ירש אותו ולימים נודע בתור קז'ימייז' השלישי, "הגדול".
משה קוטלר
משה קוֹטלֶר (נולד ב-1949) הוא פסיכיאטר ישראלי, פרופסור אמריטוס לפסיכיאטריה בבית הספר לרפואה של אוניברסיטת תל אביב, שכיהן כמשנה לדקאן (לחינוך רפואי) בפקולטה לרפואה. שימש כמנהל המרכז הרפואי לבריאות הנפש באר יעקב - נס ציונה - מב"ן שב"ס.
יחסי סן מרינו–פורטוגל
יחסי סן מרינו–פורטוגל הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הפורטוגלית.
מתיו פריז
פריז כאמן
הסגנון של פריז מרמז שהוא נוצר על ידיו סביב 1200. הוא היה מיושן במקצת בשמירה על עגלגלות בדמויותיו, במקום לאמץ את הזוויתיות הדקה של רוב בני זמנו, במיוחד אלה בלונדון. הקומפוזיציות שלו מאוד מציאותיות. ייתכן שמצבו כנזיר מחובר היטב, נתן לו יותר ביטחון ביצירת קומפוזיציות חדשות, ואילו אמן לא בולט העדיף לדבוק בנוסחאות מסורתיות. מצב זה משקף גם את חוסר ההכשרה המלאה באמנות באותה התקופה. הצביעה שלו מדגישה ירוק וכחול, ויחד עם הפריסה האופיינית שלו לתמונה בחלקו העליון של העמוד, היא ייחודית יחסית.
פריז כהיסטוריון
המלך ידע שפריז כותב היסטוריה, ורצה שהיא תהיה מדויקת ככל האפשר. בשנת 1257, במהלך ביקור של שבוע בסנט אולבנס, הנרי שמר על הכרוניקן לצדו יומם ולילה. "הוא הינחה את עיטי" כתב פריז, "עם רצון טוב ושקדנות רבה." עם זאת הוא היה ביקורתי כלפי מדיניות המלך. הנרי ריצ'רדס לוארד מניח שפריס מעולם לא התכוון שיצירתו תקרא במתכונתה הנוכחית. מהערות שונות בכתב היד אפשר להבין כי פריז הבין את הסיכון בכתיבה ביקורתית. מצד שני, עותקים ערוכים מחדש נעשו במהלך חייו של פריז. בהם הקטעים הפוגעניים הושמטו או רוככו. בעבודתו המפורטת, "היסטוריה אנגלורום" (נכתב בערך 1253), רגשותיו האמיתיים של פריז חשופים יותר.
יוגב יוסף
ביוגרפיה
בשנת 2001 השתתפו יוסף ואמיר באליפות העולם לנוער במפרשיות 470 וזכו במדליית הכסף. בשנת 2002 הם השתתפו ב"משחקי השיט העולמיים" של איגוד השיט הבינלאומי (ISAF World Sailing Games) אשר נערכו במרסיי שבצרפת. תחרות זו נחשבה באופן שנוי במחלוקת לאליפות העולם. בתום כל 11 השיוטים, יוסף ואמיר סיימו במקום הראשון הכללי וזכו במדליית הזהב.
הרפובליקה ההונגרית (1919–1920)
הרפובליקה ההונגרית הוקמה לאחר כיבוש בודפשט על ידי הצבא הרומני ופירוק הרפובליקה הסובייטית ההונגרית, על ידי כוחות הימין במדינה שהתנגדו לשינויים שאירעו בעקבות ביטול המונרכיה.
שירות הביון הלאומי היווני
היסטוריה
החל מסוף שנות ה-90 - כמרבית סוכנויות הביון האירופיות - עוסק הארגון בסיכול טרור ובמאבק בתאי טרור רדומים. עבודתו מתמקדת בעיקר במאבק כנגד מרגלים טורקיים ובדלנים מקפריסין הצפונית.
ערוץ החדשות היהודי
היסטוריה
הערוץ הוקם על מנת לתת ליהודי העולם אפשרות ליהנות ממדיה שקשורה ליהודים ולא עוסקת בנושאים אחרים. הערוץ הציג עצמו כמוסד ללא כוונת רווח, כערוץ חופשי, ללא קשר למדינה או ממשלה מסוימת וללא אג'נדה פוליטית. התורם העיקרי למימון הערוץ היה האוליגרך איגור קולומויסקי, יחד עם האוליגרך ודים רבינוביץ'. מנהל הערוץ היה בנו של ודים רבינוביץ', אולג רבינוביץ'.
שפות שידור
בזמן שפעל, ניתן היה לקלוט את הערוץ בשפות שידור שונות : אנגלית, רוסית, אוקראינית, צרפתית, ספרדית וערבית.
ספייה סולטאן
ולידה סולטאן ועוצרת
ספייה ציוותה להוציא להורג את נכדה מחמוט בשנת 1603, לאחר שמגדת עתידות חזתה כי מהמט השלישי ימות בעוד שישה חודשים ובנו יירש את מקומו. לדברי שגריר אנגליה, מהמוט היה מוטרד מ"איך שאביו הובל לגמרי על ידי הסולטאנה הזקנה, סבתו והמדינה הפכו לחורבה, והיא לא מכבדת אלא את רצונה שלה להשיג כסף".
פטירתה
לסלי פירס מציינת בספרה כי ספייה עדיין הייתה בחיים בחודשי הפרישה הראשונים של כלתה ב"ארמון הישן" בין שתי כהונותיו של מוסטפא הראשון, מה שאומר שהיא חיה לפחות עד 1619 ומתה בתקופת שלטונו של נינה עות'מאן השני. ספייה נקברה בקברו של מוראט השלישי.
ניצחת איתי הכל (שיר)
הצלחה
בשנת 2004, זכה השיר בפרס אקו"ם להישג השנה ע"ש משה וילנסקי. את הכסף אותו קיבל עבור זכייתו בפרס, תרם בניון לאנשים עניים.
איסאק דונייבסקי
ביוגרפיה
בשנים 1924-1927 התגורר בבירה מוסקבה. בתקופה זו היה מנהל מוזיקלי של אחד התיאטראות בעיר והחל לכתוב את האופרטות הראשונות שלו. בשנת 1929 עבר ללנינגרד, החל לעבוד ביחד עם לאוניד אוטיוסוב והיה למנהל הלהקה המקומית. הוא היה בין המלחינים הראשונים בברית המועצות שהחלו לכתוב מוזיקה ג'אז.
בתקופת מלחמת העולם השנייה היה המנהל המוזיקלי של להקה שנתנה הופעות רבות. החל משנת 1945 התגורר במוסקבה. בתקופה זו הוא המשיך לכתוב מוזיקה לסרטים והלחין מספר אופרטות.
ויליאם פרנסיס לינץ'
מסע המחקר לירדן וים המלח
לאחר מכן עברה המשלחת לעכו להמשך התארגנות, והקימה מחנה ליד נחל נעמן. כדי להבטיח את שלומם הם צרפו למשלחתם שייח'ים ערבים, והמשיכו במסעם לטבריה. בדרכם עברו בספוריה, בקעת בית נטופה בטורעאן ובלוביה. המשלחת הגיעה לטבריה בחודש אפריל, נפגשה עם הרב הראשי של העיר והתאכסנה בביתו של היהודי חיים וייסמן. בטבריה שכרו סירה נוספת וקראו לה הדוד סם. המשלחת הסופית כללה 16 אמריקנים וכ-30 ערבים שסיפקו להם שירותים. ב-10 באפריל החלה המשלחת במסעה. נקודת היציאה הייתה בין צמח ותל בית ירח. חלק מהמשלחת שט בסירות וחלק צעד במקביל לאורך החוף. המשלחת עסקה תוך כדי צעידה במיפוי חופי הנהר ומדידת כמות המים. לאחר שמונה ימים ב-18 באפריל הגיעה המשלחת לים המלח.
תיעוד המסע
ספר נוסף שיצא הוא ספרו של הימאי אדוארד פ' מונטגיו הנקרא: Narrative of the late expedition to the Dead see שפורסם בשנת 1849. ספר זה לא נחשב ספר מהימן.
צ'דו
תקציר העלילה
הצ’דו מנסים לשמר את התרבות האפריקאית המסורתית שלהם נגד הסתערות האסלאם שמגובה בתמיכת המלך. אנשי הצ’דו חוטפים את בתו של המלך כמחאה על חיובם להתאסלם ומתחולל מאבק איתנים בין הצדדים.
זאב בן אריה (שגריר)
ביוגרפיה
בן-אריה נולד בעיר חרקוב שבאוקראינה בשם ולדימיר פלנצ'יק. למד באוניברסיטת חרקוב ולאחר סיום לימודיו בשנת 1971 עלה לישראל. בשנת 1972 החל לעבוד בקול ישראל ושנים רבות היה מנהל מחלקת החדשות בשפה הרוסית. היה מחברי מערכת העיתון בשפה הרוסית "ורמיה" שיצא לאור בישראל בשנות ה-90.
פרשת השגריר
בשנת 2010 נחקר בן-אריה בחשד שבהיותו שגריר בבלארוס עדכן את חבר הכנסת אביגדור ליברמן אודות בקשה לסיוע בחקירות בעניינו אותה התבקש להעביר ממשרד המשפטים הישראלי לרשויות החוק בבלארוס. על פי החשד, עובדה זו סייעה לו לקבל את תפקיד השגריר בריגה. הפרשה זכתה לכינוי "פרשת השגריר".
טאפסנטמיקלוש
טאפסנטמיקלוש (בהונגרית: Tápszentmiklós) הוא כפר קטן במחוז גיור-מושון-שופרון, שבצפון-מערב הונגריה.
מעבר אנרגיה בתהודה פלואורסצנטית
מעבר אנרגיה בתהודה פלואורסצנטית או FRET (באנגלית: Fluorescence Resonance Energy Transfer או Förster Resonance Energy Transfer) הוא תופעה פיזיקלית המתארת מעבר אנרגיה בין 2 מולקולות רגישות לאור (כרומופורים).
HOMO-FRET
באופן כללי, FRET, מוגדר עבור מצבים שבהם התורם והמקבל הם חלבונים (או פלואורפורים) מסוג שונה. על אף זאת, במערכות ביולוגיות רבות, נדרשים החוקרים לבחון אינטראקציה בין 2 חלבונים מאותו סוג או אינטראקציה בין חלבון לבין עצמו (למשל, אם החלבון יוצר או פורש חלק משרשרת פולימרית של חלבונים) או עבור שאלות כמותיות אחרות בתאים ביולוגיים.
הרפובליקה ההונגרית הראשונה
תבוסת האימפריה האוסטרו-הונגרית במלחמה
בשנת 1918 הביאה ההתמוטטות הגרמנית בחזית המערב, התבוסה האוסטרית באיטליה, וההתקדמות הבריטית מאזור סלוניקי אל תוככי סרביה, כמו גם מפלותיה של בולגריה (אשר נכנעה למדינות ההסכמה ב-29 בספטמבר והאימפריה העות'מאנית אשר נכנעה ב-30 באוקטובר) להכרה כי המצב הצבאי אבוד. ב-4 באוקטובר הפנתה אוסטריה קריאה אל הנשיא וילסון לשביתת נשק. קריאה זו לא נענתה, וב-4 בנובמבר נכנעו צבאות אוסטריה-הונגריה.
הקמת הרפובליקה
בנוסף לכל אלו, היה עדיין המצור הכלכלי על הונגריה בעיצומו, כל עוד לא נחתם הסכם שלום. הונגריה סבלה ממחסור במזון, ומוות מתת תזונה הפך לחיזיון נפוץ. פליטים מטרנסילבניה וגליציה סתמו את הדרכים. אספקת הפחם מגרמניה נותקה עם יצירת החיץ בין שתי הארצות בדמותה של המדינה החדשה - צ'כוסלובקיה. הונגריה הייתה תלויה בפחם הגרמני לקיומה. בחורף הקשה שהגיע, היו רבים ללא מקורות חימום נאותים, ורשת הרכבות הושבתה. כתוצאה מכך שבתה אף התעשייה, ורבים מצאו עצמם ללא עבודה. ממשלתו חסרת הניסיון והכושלת של קארוי התמודדה עם המצב באמצעות הדפסת כסף, ויצרה בנוסף לכל גם אינפלציה דוהרת.
לאחר מכן
כוחותיו של קון לא עמדו בלחץ, וב-6 באוגוסט נכנסו כוחות הצבא הרומני לבודפשט. קון ואנשיו נמלטו לווינה. היה זה סופה של הרפובליקה הסובייטית ההונגרית, אשר החזיקה מעמד במשך 133 ימים.
בית הכנסת בית יעקב (סקופיה)
היסטוריה
בבית הכנסת בית יעקב, נמצא פנקס של 14 עמודים, כתוב בכתב רש"י, בעברית ולאדינו, שנכתב בין 1749 לבין 1913. בפנקס, נכתב בעיקר לארגונים ההומניטריים-דתיים בסקופיה, לבית הכנסת, לארגון היהודי חברה קדישא, להלכה היהודית ולביקור חולים. בכתב היד, מוזכרים חוקים, שהסדירו את גביית האגרות לחברי העירייה, ומצוין כי הארגונים שהוזכרו סייעו באופן קבוע לעניים, בעיקר לאלמנות ויתומים, בכסף, אוכל, בגדים. כמו כן, נרשמו הערות למטיילים מארץ ישראל, שהגיעו לסקופיה כדי לאסוף תרומות עבור הארץ הקדושה. פנקס זה סיפק נתונים על מצבה הכלכלי של הקהילה היהודית בסקופיה, על עבודתה הסוציאלית, על יחסיה עם אזרחים אחרים וארץ ישראל. כיום, הפנקס נמצא במוזיאון ההיסטוריה היהודית בבלגרד.
מוניקה דולן
מוניקה מרגרט דולן (באנגלית: Monica Margaret Dolan; נולדה ב-15 במרץ 1969) היא שחקנית בריטית. דולן זכתה בפרס באפט"א לטלוויזיה לשחקנית המשנה הטובה ביותר על הופעתה בתפקיד רוזמרי וסט בסרט הטלוויזיה "מבוגר אחראי" (2011).
לאסלו לייטה
ביוגרפיה
ב-22 באפריל 1919 בבודפשט, נשא לאישה את רוזה סטפניה אמיליה הולוש.
יחסי חוף השנהב–צ'ילה
יחסי חוף השנהב–צ'ילה הם היחסים הדיפלומטיים הרשמיים שבין רפובליקת קוט דיוואר לבין הרפובליקה של צ'ילה.
היסטוריה
אזרחי צ'ילה שרוצים להיכנס, לבקר ולשהות בחוף השנהב נדרשים להנפיק אשרת כניסה על מנת לעשות כן. גם אזרחי חוף השנהב שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.
קאריטה טיקה
ביוגרפיה
כשחקנית הופיעה ב-2001 בסרט הקומדיה "Ponterosa".
ב-2003 שיחקה בתפקיד אורח בסדרת המשטרה "Rikospoliisi Maria Kallio".
סופרבול XXXIX
סטטיסטיקה
בשורות האיגלס השיג מקנאב 357 יארד ו-3 טאצ'דאונים, אך מסירותיו נחטפו 3 פעמים. טרל אוונס שחזר לשחק לאחר הפציעה בלט עם 9 תפיסות ל-122 יארד. הרץ האחורי בריאן ווסטברוק השיג 104 יארד בריצה ובתפיסה, טאצ'דאון אחד ואיבוד כדור אחד.
אוטאנס (בן פארנאספס)
ביוגרפיה
אוטאנס היה בנו של פארנאספס אציל פרסי מהשושלת האחמנית. הייתה לו אחות בשם קסנדני שנישאה לכורש, וילדה לו את כנבוזי השני, שנישא לפידימי, בתו של אוטאנס. לפני שיצא כנבוזי למצרים מינה את אחיו ברדיה כעוצר. אולם חשש שברדיה מתכוון למרוד בו ולכן רצח אותו בחשאי. אולם דבר הרצח נודע אך למעטים. ניצל זאת אמגוש בשם גאומתה שהיה דומה דמיון מפליא לברדיה המת, כדי להתחזות לו. כאשר כנבוזי שמע על כך הוא התאבד, וגאומתה הפך למלך החדש. הוא לקח את נשותיו של המלך הקודם ביניהם את פידימי והסתגר בארמונו. מה שהיה חשוד בעיני אוטאנס. הוא שאל את פידימי האם זה ברדיה האמיתי. פידימי ענתה שאינה יודעת כיוון שמעולם לא ראתה את ברדיה. על כן ביקש ממנה אוטאנס למשש את אוזניו של בעלה שכן לגאומתה הייתה חסרה אוזן. פידימי הסתכנה והצליחה לגלות שאכן חסרה לבעלה אוזן. היא ספרה זאת לאביה שהחל לתכנן את הקשר.
עונת 2001/2002 בסרייה א'
טורינו, פיאצ'נצה, קייבו ורונה וונציה היו הקבוצות שעלו מהליגה השנייה.
כנף קרב 52 (לופטוואפה)
החזית המערבית 1939-1940
ב-6 באוקטובר חצה מפציץ צרפתי מסוג LeO 451 את הגבול הגרמני במטרה לתצפת על ההגנות הגרמניות. מטוסי טייסת מס' 2 הוזנקו והוא הופל על ידי לויטננט הנס ברתל בגובה של כ-100 מטרים מעל הקרקע. בתקופה זו הלהק השני של הכנף הוקם בבובלינגן בנוסף למפקדת הלהק וכניסתו לתפקיד של מפקד הכנף מיור פון ברנג (אשר בהמשך הוחלף על ידי האופטמן הורסט-גינטר פון קונטסקי). ב-12 באוקטובר טייס מטייסת מס' 1 הצליח להפיל מפציץ בלנהיים סימן IV בריטי מטייסת 114, מה שהיה להפלה האחרונה של להק I לפני הפלישה לצרפת. כשבועיים לאחר מכן הועבר להק II לאזור מנהיים, ב-8 בנובמבר הלהק השיג את שתי ההפלות הרשמיות הראשונות שלו.
ב-10 במאי 1940 החלה המערכה על צרפת. כל להקי הכנף הוצבו בסביבת מנהיים, אך הכנף לא פעלה כיחידה אחידה, אלא להק I ו-II פעלו תחת פיקוד קורפוס האוויר החמישי בסיוע לכוחות הוורמאכט התוקפים ואילו להק III הצעיר פעל תחת פיקוד כנף 53 במשימות הגנה על שמי מערב גרמניה. ב-14 במאי לאחר פעולת הסחה בבלגיה, פרצו כוחות השריון הגרמנים את הגבול לאורך נהר המיוז, כתגובה שלחו בעלות הברית כוח מפציצים כדי להפגיז את הגשרים לאורך הנהר. מטוסי הקרב של הלופטוואפה הגיבו לכך ולאורך שלושה ימי לחימה באוויר, הופלו 89 מטוסי בעלות הברית. להק I היה בין יחידות האוויר שלקחו חלק בתקיפת המפציצים. באותו זמן הוטלה על להק II משימה של הגנה על מפציצים גרמנים שהפציצו מטרות בעומק צרפת כהכנה להתקדמות הצבא. לאחר שהפילו מספר מטוסי אויב להק II הפך ללהק המוצלח בכנף עם 19 הפלות רשמיות.
הקרב על בריטניה 1940-1941
24 שעות לאחר אירוע זה, נשלחו טייסי הלהק שוב לשמי התעלה כדי ללוות מטוסי יונקרס Ju 87 בהתקפת מטרות במצר דובר. מטוסי הלהק נכנסו לקרב אוויר נגד מטוסי ספיטפייר מטייסת 610, וגם בקרב זה אבדו ארבעה מטוסים. שניים מהטייסים שאבדו היו וילי בילפלד (מפקד טייסת 7 הזמני) ווילהלם קיידל (המחליף המיועד לפיקוד טייסת 7), גם בקרב זה אושרה הפלה אחת בלבד לטובת טייסי הלהק. על אף שטייסי הלהק הצליחו להפיל שני מטוסי ספיטפייר של האויב ב-29 ביוני, איבוד מפקד הלהק בנוסף למפקדי שתי טייסות ומספר קצינים בכירים מטייסות הלהק, היו מכה קשה במהלך מספר קצר של ימי קרב. ב-30 ביולי הועברה הכנף, תחת פיקודו הזמני של האופטמן וילהלם אנסלן, לעורף ולבסוף לגרמניה להגנה על ערי התעשייה הגרמניות.
ב-2 באוגוסט הגיע להק I בפיקודו של פון אשווג לאזור קאלה כחילוף ללהק III. ארבעה ימים לאחר מכן התחזק כוחה של הכנף עוד יותר עם הגעת להק II בפיקודו של פון קורנסקי למנחת פופלינגס הצמוד אף הוא לעיר קאלה. להק I נכנס ללחימה לאחר מעל לשבוע של הכנות והיכרות עם האזור, וב-11 באוגוסט הפילו טייסי הלהק ארבעה מטוסים בריטים ללא אבדות מצידם. באותו היום לא שפר מזלם של טייסי להק II, לאחר שהם איבדו שלושה מטוסים, כאשר שניים מתוכם נפלו מעל תעלת למאנש ואחד הופל מעל אנגליה ונפל בשבי.
באותו היום הוחלף מפקד הכנף במיור הנס טריבנבאך בן ה-38, זאת כחלק ממגמה לרענון שורות הפיקוד בטייסות הקרב ולהכניס מפקדים כריזמטיים ומעודכנים יותר. פון ברנג שהוחלף בפיקוד הכנף היה מבוגר הרבה יותר ובן דור לוחמי מלחמת העולם הראשונה. מטה הכנף לא הכיל כוח לוחם כנהוג בלופטוואפה ולכן היה מנותק מאופי הלחימה במטוסי הקרב של הכנף, טריבנבאך שהיה טייס מוכשר ונלהב הקים מיד כוח מטוסי קרב במטה הכנף. לקראת סוף אוגוסט איבדה כנף I, בסדרה של תקיפות בדרום אנגליה, חמישה טייסים שנפלו בשבי הבריטי לאחר שהופלו וטייס נוסף שנהרג בקרבות, אך כנגד זאת הצליחו טייסיה להפיל שישה ממטוסי חיל האוויר המלכותי. באותו יום הוחלף מפקד להק I פון אשווג בוולפגנג אוולד (עד אז מפקד טייסת 2).
החזית המזרחית 1941-1942
ב-2 בדצמבר יוהנס שטיינהוף היה לטייס הראשון בכנף להשיג 50 הפלות וארבעה ימים לאחר מכן, ב-6 בדצמבר, פתח הצבא האדום במתקפת נגד רחבה באזור מוסקבה. המתקפה הסובייטית אילצה את כוחות קבוצת ארמיות מרכז לסגת במהירות מערבה, כדי להימנע מכיתור על ידי הכוחות התוקפים, ולהק I ו-II הועברו בחיפזון לדוגינו מאחורי קו ההגנה החדש של הצבא הגרמני. במהלך הנסיגה נאלץ להק I להשאיר מאחור חלק גדול מהציוד הטכני שלו, בעוד שלהק II ספג אבדות קשות בלחימה כנגד כוחות הצבא האדום שתקפו את שדה התעופה שלו. עקב האבדות בציוד וכוח אדם לצד חוויית הלחימה הקשה בגזרת מוסקבה, בתחילת 1942 נשלחו להק I ו-II מערבה לפרוסיה המזרחית להתאוששות, התארגנות וקליטת ציוד וחיילים חדשים.
הנסיגה בדרום מזרח אירופה וקרים 1943-1944
אך למרות ההצלחה הרבה באוויר, הוורמאכט לא הצליח בכיתור הכוחות הסובייטים במבלט קורסק ובמקום ב-11 ביולי הצבא האדום יצא למתקפת נגד איתנה. יומיים לאחר מכן עם הצורך הגובר בכוחות גרמניים בים התיכון (לאחר שבעלות הברית פלשו לסיציליה), מבצע מצודה הופסק מבלי שהצבא הגרמני הצליח להגשים הבקעה. עם סיום הקרב נכנסו להקי הכנף לתקופה של כחודשיים בה הם הועברו מספר פעמים ממקום למקום בניסיון לסייע בבלימת הכוחות הסובייטים בגזרה המרכזית והדרומית. במהלך יולי ספג הכנף 29 אבדות בקרב טייסיו, מעל לשליש ממספר הטייסים ששירתו בכנף בתקופה זו, אך עם זאת הטייסים המשיכו להשיג עשרות הפלות כנגד טייסי האויב. אריך הרטמן הגיע ב-3 באוגוסט לכדי 50 הפלות ועד ה-20 באוגוסט הגיע לכדי 90 הפלות, באותו בוקר הוא הפיל מטוס איליושין Il-2 כשרסיסים מהמטוס פגעו במטוסו והוא נאלץ לבצע נחיתת חירום מאחורי קווי האויב, הוא נתפס על ידי הסובייטים אך הצליח לברוח חזרה.
קיץ 1944
בשעה שיחידות הכנף היו עסוקים בלחימה מאומצת לאורך החזית, חיילי להק III נכנסו לתקופה של חגיגות כאשר ב-17 באוגוסט מפקד הטייסת ויליהם בץ השיג את הפלתו ה-200. בימים שלאחר מכן טייסי וחיילי הלהק החלו להתרגש לקראת אירוע היסטורי בלוחמה האווירית לאחר שב-22 באוגוסט הפיל מפקד טייסת 9 אריך הרטמן חמישה מטוסים סובייטים והגיע כך למספר שיא של 282 הפלות, בלהק ידעו שזה עניין של ימים ספורים עד שיגיע לרף ה-300 הפלות. ביום למחר הפיל במספר משימות עוד שמונה מטוסי אויב, ב-24 באוגוסט הוא המריא עם טייס המשנה שלו למשימת בוקר בה הצליח להפיל שישה מטוסים נוספים הם חזרו למנחת הטייסת לתדלוק וחימוש, לאחר מכן המריאו שוב כדי לתקוף מבנה של מטוסי קרב סובייטים (P-39 אירקוברה תוצרת ארצות הברית). בסיוע טייס המשנה שלו הצליח הרטמן להפיל ארבעה מטוסי קרב סובייטים, רשת הקשר של הטייסת פרצה בהתרגשות כשהיה ברור שהוא הטייס הראשון בהיסטוריה לעבור את רף ה-300 הפלות, בדרכו חזרה למנחת לחגוג נתקל צמד המטוסים במבנה מפציצים סובייטים קלים והרטמן הוסיף עוד הפלה אחת לזכותו.
סמלי הכנף
בדומה לכנפות לופטוואפה אחרות, הסמל נועד לעטר את מטוסי הכנף (לרוב מטוסי מפקדת הכנף) ונצבע בקדמת המטוס על המנוע. על פי דוגמאות וצילומים של מטוסי הכנף, ניתן למצוא מספר וריאציות לחרב המכונפת כאשר במקרים מסוימים היא מוצגת עם כנפיים ולפעמים עם שלושה פסים מכל צד המזכירים כנפיים, גם צורת החרב נראית שונה ממקום למקום. אלו מעידים על חופש מסוים בשימוש בסמל וחופש אומנותי של המשרתים בשטח לשינויים קלים בעיצוב.
מייקל קלי
קריירה
בשנת 2012 שיחק בסרט המתח "כרוניקה בזמן אמת" בכיכובם של דיין דיהן, אלכס ראסל ומייקל בי. ג'ורדן. בשנת 2013 שיחק בסרט האקשן "האשליה" בתור פולר, סוכן FBI. משנת 2014 משחק בסדרה "בית הקלפים". ב-2016 שיחק בסרט האימה "מגפה".
פליקס דניאל פינצ'ובר
תחילת חייו
פליקס דניאל פינצ'ובר נולד ב-29 במאי בשנת 1901 בברלין שבגרמניה (אז הקיסרות הגרמנית) להורים יהודה אריה (לואי) ויהודית פריימן.
עד גיל 16 למד פינצ'ובר בגימנסיה הומניסטית, שבה למד לטינית ויוונית כמקצועות חובה.
חייו בספורט
בשנת 1935 נשא פינצ'ובר את חנה פרל הִילדה לבית קמרלינג לאישה. ואת ירח הדבש שלהם הם בילו במכביה השנייה, שאליה פליקס נשלח מטעם העיתון בו עבד.
עליית הנאציזם והעלייה לישראל
ב-9 בנובמבר 1938, במהלך ליל הבדולח נעצר פינצ'ובר ונשלח למחנה הריכוז זקסנהאוזן ושהה שם שישה שבועות. בעת שהייתו במחנה השקיעה הִילדה את כל המאמצים לקבל אשרת כניסה לישראל והוא שוחרר מהמחנה רק לאחר שביקש להגר מגרמניה. כאשר חזר פינצ'ובר מהמחנה הוא היה תשוש ורזה. בזמן שהתאושש הִילדה ארזה אז החפצים, וברגע שהיה מוכן היא הלכה עם המסמכים שהשיגה לגסטפו, וב-13 במרץ 1939 הם הגיעו לארץ.
תחילת דרכו
באותם ימים קמה המחלקה להכשרה גופנית בוועד הלאומי. בראש המחלקה עמד ד"ר עמנואל סימון, חבר של פינצ'ובר עוד מגרמניה, והוא הציע לו לעבוד במכירת חוברות. פינצ'ובר החל לייבא ספרים בנושא ספורט ולמכור אותם בחנות ברחוב סוקולוב בתל אביב, ובכך חיבר בין שני עיסוקיו האהובים: ספרים וספורט. בשנת 1941 הקים הוצאה לספרי ספורט, 'אצטדיון'.
עסק הספרים
בהמשך הרחיב פינצ'ובר את תחום התמחותו גם לספרים בתחומי יהדות.
החזון
בשנת 1968 שוחזר מסלול הריצה ונערך "מרוץ איש בנימין".
בדיקת תוכנה כשירות
ארכיטקטורת TaaS
ניתן לפנות אל פלטפורמת TaaS באמצעות שתי דרכים: פנייה מקוונת או פנייה פנים אל פנים. אפליקציית הלקוח אינה מחויבת להיות אפליקציית ענן אך מבוססת על צורכי הלקוח. הלקוח יכול להשתמש בפלטפורמה על פי שלושה תרחישים:
וירטואליזציית סביבת הבדיקות
בשלב זה, הספק מבצע את ניהול כלל הסביבות הווירטואליות שבהן יבוצעו הבדיקות. הספק עובר על האפליקציה שהוגשה על ידי הלקוח ומבצע הערכות שימוש יצירת מדדים וניתור של האפליקציה. ביצוע שלב זה בצורה טובה גורר מיקסום יעילות השימוש בתוכנות הקיימות ושיפור משמעותי בניהול תהליך ה-IT.
ואדי א-ניס (כדורגל)
היסטוריה
בתקופת האינתיפאדה הראשונה תחרות הליגה הפלסטינית הופסקה למשך חמש שנים אך הקבוצה והמשיכה להתאמן ולהתפתח. בשנת 2000, הדהימה הקבוצה בניצחון בגביע פלסטין, הקבוצה התפרסמה והצליחה לממן את בניית בית הספר והמסגד בכפר, ולהביא חשמל לתושביו. למרות המעבר של ליגת העל הפלסטינית למתכונת מקצוענית החל מעונת 11–2010, בקבוצה משחקים עד היום בעיקר תושבי הכפר. נכון לשנת 2015, מתוך שנים-עשר האחים שייסדו אותה שישה עדיין משחקים ופעילים בה, והשאר הם אחיינים ובני דודים. משחקי הקבוצה משודרים בשידור ישיר בטלוויזיה הפלסטינית.
אוון ויליאמס
אוון ויליאמס (באנגלית: Evan Williams; נולד ב-31 במרץ 1972) הוא יזם אמריקאי, השותף בהקמת מספר חברות טכנולוגיה, המוכרת ביניהן היא טוויטר, שם כיהן כיושב ראש וכמנכ"ל החברה לשעבר. ויליאמס גם הקים את Blogger ואת מדיום, שתיהן בין פלטפורמות הרשת הגדולות והבולטות ביותר.
לאון פרדריק
ביוגרפיה
הוא זכה במדליית זהב בתערוכה העולמית (1889). אלכסנדר בנואה הצעיר היה מעריץ גדול של יצירותיו ובשנת 1898 דאג לרכישת כמה מהם על ידי הנסיכה מריה טנישבה, לתערוכה בסנט פטרסבורג.
יצירותיו נמצאות במוזיאונים המלכותיים לאמנויות יפות של בלגיה, המוזיאון לאמנויות יפות בגנט ומוזיאון ד'אורסה.
אנה אלמה-טדמה
ביוגרפיה
אנה אלמה-טדמה גדלה בלונדון עם משפחתה. אחותה לורנס קיבלה את השכלתה בבית, וההערכה היא שאנה למדה בבית הספר. אנה אלמה-טדמה מופיעה לפחות פעמיים בציורים של אביה. בשנת 1873 תוארה היא ואחותה ב"פינה שלנו ", ובשנת 1883, אביה צייר את דיוקנה.
Made in Japan
Made in Japan הוא אלבום הופעה כפול מאת להקת הרוק הבריטית דיפ פרפל, שהוקלט במהלך סיבוב ההופעות שלה ביפן באוגוסט 1972, ויצא לאור בבריטניה בדצמבר 1972, ובאפריל 1973 בארצות הברית.
רשימת השירים
כל השירים נכתבו על ידי ריצ'י בלקמור, איאן גילן, ג'ון לורד, איאן פייס ורוג'ר גלובר
גרסאות כיסוי
ב-13 בינואר 2006, ביצעה להקת המטאל דרים ת'יאטר גרסת כיסוי לאלבום, כשביצעה את האלבום כולו באולם הקונצרט "Tokyo International Forum" בטוקיו. ב-15 באותו חודש, באולם הקונצרט שבו השתמשו דיפ פרפל, ניגנה הלהקה את האלבום פעם נוספת. שתי ההופעות הוקלטו ויצאו לאור על ידי חברת התקליטים של הלהקה, כשרוג'ר גלובר משמש כעורך מוזיקלי.
מלבורן יונייטד
עידן גייז (1984–2005)
הטייגרס חזרו לגמר ה-NBL ב-1996, שם הפסידו שוב 2–1 למג'יק. לאחר עונת 1996, הטיגרים נפרדו מדייב סימונס. עונת 1997 החלה עם הבאתו של ג'רוויס לאנג ששוחרר והוחלף על ידי מרקוס טימונס. עם גייז, קופלנד, ברטדקה וטימונס, מלבורן הגיעה לסדרת הגמר הרביעית שלהם, כשסיימו את העונה השנייה במאזן 17–1 שכלל רצף שיא של 16 ניצחונות. הם שוב עלו לגמר מול המג'יק, והפעם ניצחו 2–1 וזכו באליפות ה-NBL השנייה שלהם.
סוף עידן הטייגרס (2009–2014)
בקדם העונה של 2010, הסגל של הטייגרס פורק לאחר עזיבתם של הודג', וורת'ינגטון וקרוסוול, כמו גם הפרישה של מקינון ואנסטי. הקבוצה צירפה את שחקני הרכש טי ג'יי קמפבל ואריק דבנדורף, כמו גם את האוסטרלים קמרון טראגארד, מאט ברסטון, ווייד הליוול, לוק נוויל ולוקאס ווקר. קורלטו וגריר המשיכו עם המועדון, כמו גם בני לואיס. ה-MVP קורי ויליאמס הצטרף לקבוצה בנובמבר במקום קמפבל, בעוד נוויל ודבנדורף שוחררו בפברואר. אגדת המועדון דריל מקדונלד השלים את עונת 11–2010 כמאמן לאחר פיטוריו של אל ווסטובר.
מלבורן יונייטד (2014-הווה)
אגדת הטייגרס דריל קורלטו חזר למועדון ב-2014 אחרי 3 שנים עם בניו זילנד ברייקרס, בעוד דייוויד בארלו חזר אחרי חמש שנים באירופה לאחר פרישתו של טומי גריר. מארק וורת'ינגטון, לוקאס ווקר ונייט טומלינסון המשיכו מהטיגרס ליונייטד, בעוד דניאל קיקרט הצטרף לסגל לצד שחקני הרכש ג'ורדן מקריי וסטפן דניס. בעקבות ההפסד 61–89 לקיירנס טייפנס במשחק הפתיחה של העונה, המאמן כריס אנסטי התפטר והוחלף על ידי עוזרו דריל מקדונלד. יונייטד המשיכה וסיימה את עונת הפתיחה שלה במקום החמישי עם מאזן 13–15.
ב-2017 עזב דין דמופולוס ובמקומו מונה דין ויקרמן למאמן ראשי. עם קבוצה בהובלתם של גולדינג, וור, בון, ווסלי, אנדרסן, בארלו ומאג'וק, יונייטד החתימה גם את הסווינגמן קייסי פראת'ר שזכה עם פרת' ויילדקטס ב-2 אליפויות רצופות ובהמשך שיחק גם בהפועל אילת. יונייטד החתימה גם את שחקן הטייגרס לשעבר לשעבר, דניאל דילון, אך פציעה בגיד האכילס אילצה את הקבוצה להחתים את פיטר הולי במקומו. בדצמבר, פראת'ר הושבת בגלל פציעה במרפק והוחלף על ידי קאריק פליקס. עם פליקס בעל האופי ההגנתי, יונייטד עשתה ריצת 9–1. פליקס הודח מהסגל של מלבורן באמצע פברואר בעקבות חזרתו של פראת'ר מפציעה. יונייטד סיימה את העונה הסדירה במקום השני עם מאזן 20–8 חיובי. הם ניצחו את הברייקרס בחצי הגמר ועלו לגמר ה-NBL נגד אדלייד 36'. כשהסדרה בשוויון 2–2 לקראת משחק 5 ההכרעה, וור וגולדינג קלעו כל אחת 23 נקודות כשפראתר הוסיף 19 נקודות, 11 ריבאונדים וחמש חטיפות כדי להוביל את יונייטד לניצחון 100–82, כאשר הקבוצה זכתה באליפות הראשונה שלה תחת הכינוי החדש. גולדינג נבחר ל-MVP של הגמר.
בעונת 19–2018, יונייטד חזרה לסדרת הגמר, שם הפסידה 3–1 לפרת'.
נחל כלח
שווייצריה הקטנה
חלקו המצוקי של הנחל מכונה "שווייצריה הקטנה" וגם "העמק הנעלם". זהו מעוק (נקיק סחיפה) צר ועמוק מסלע גיר קשה, הכולל צנירים, מפלים ושפע של צמחייה. אורך הנקיק כ-150 מטר, עומקו בין 20–30 מטר ורוחבו כ-10 מטר. בחלקו העליון צנירים שגובהם נע בין 4–5 מטר. בקרקעית הנקיק נמצאים שני מפלים. הצנירים נמצאים משני צידי הנקיק והם נותנים לו מראה דמוי צינור. בצידו המערבי של הנקיק חוצה את הנחל קו שבר גאולוגי. המעוק נוצר כנראה משילוב של תצורת נוף קרסטית בתהליך גאומורפולוגי. ייתכן והמעוק היה בתחילתו מחילת המסה תת-קרקעית מתחת לאפיק הנחל. כתוצאה מזרימת המים באפיק נשחקה תקרת המחילה, והמחילה הפכה לנקיק, כשהמים זורמים עתה ברצפת המחילה.
פאדמסרי ווריור
פּאדְמַסְרִי ווֹרִיוֹר (נולדה בוויג'יאוואדה, אנדרה פרדש, הודו) היא מהנדסת כימית ואשת עסקים הודית. היא כיהנה כסמנכ"לית הטכנולוגיה והאסטרטגיה של חברת סיסקו מערכות משנת 2007 ועד 2015. לפני כן עבדה שנים ארוכות בחברת מוטורולה, ובתפקיד סמנכ"לית טכנולוגיה מאז 2003. כתב העת פורבס דירג אותה במקום ה-71 ברשימת "הנשים החזקות בעולם", שפרסם בשנת 2014.
פעילות ציבורית
ווריור מכהנת בוועד המנהל של בלט ג'ופרי בשיקגו ושל מוזיאון המדע והתעשייה בשיקגו. כמו כן, היא מכהנת במועצה הטכנולוגית של ראש עיריית שיקגו, במועצת ההנדסה של אוניברסיטת קורנל, ובמועצה המייעצת של המכון ההודי לטכנולוגיה. בשנת 2013 הצטרפה ווריור לוועד המנהל של חברת גאפ.
בעבר, כיהנה במועצה לכלכלה דיגיטלית של מושל טקסס, במועצה המייעצת הטכנולוגית של רשות התקשורת הפדרלית (FCC), ובוועדה המייעצת למחשבים ומדעי המידע והנדסה בקרן המדע הלאומית של ארצות הברית. כמו כן היא משמשת חונכת בשותפות החניכה למנהיגות נשית בינלאומית של מחלקת המדינה של ארצות הברית.
יהושע השל וולהנדלר
ביוגרפיה
כיהן כראש בית דין הרבני לענייני אישות, סידר גיטין, ונחשב למומחה בהלכות שמות גיטין.
אלפרד, נסיך זאלם-זאלם השביעי
ביוגרפיה
ב-18 באוקטובר 1869 התחתן אלפרד עם רוזה, רוזנת ליצוב, בתם של פרנץ, רוזן ליצוב והנרייטה סימור, ממנה נולדו לו 8 ילדים. בשנת 1908 מת אחיו לאופולד, נסיך זאלם-זאלם השישי ללא ילדים, ומשום כך ירש אלפרד את תאריו. בשנת 1916 נהרג בנו עמנואל, נסיך הכתר של זאלם-זאלם בקרבות מלחמת העולם הראשונה, ומשום כך לאחר מותו ב-20 באפריל 1923 ירש את תאריו נכדו ניקולאוס לאופולד, נסיך זאלם-זאלם השמיני.
Illuminations
Illuminations הוא אלבום אולפן משותף למוזיקאים קרלוס סנטנה ואליס קולטריין (אשתו של ג'ון קולטריין).
לוקהיד קורפוריישן
במהלך מלחמת העולם השנייה
ה-לוקהיד P-38 לייטנינג היה מטוס הקרב היחידי שיוצר בתקופת מעורבותה של ארצות הברית במלחמה, החל מהמתקפה על פרל הארבור ועד לניצחונה של ארצות הברית על יפן. בכל זירות הקרב בהן פעלה ארצות הברית במהלך המלחמה שימש ה-P-38 לתקיפות קרקע, קרבות אוויר, כמו גם למשימות הפצצה אסטרטגיות. כמטוס שהפיל יותר מטוסים יפניים מאשר כל מטוס אחר בחיל האוויר האמריקאי, התפרסם ה-P-38 במיוחד כמטוס שהפיל את מטוסו של האדמירל היפני איסורוקו יממוטו.
ולדימיר איסורין
ולדימיר בוריסוביץ' איסורין (1946 – 24 ביולי 2020) היה מאמן חתירה וחוקר פיזיולוגיה רוסי-ישראלי, מומחה בתורת האימון המודרנית, לשעבר יועץ וראש המחקר הלאומי של נבחרת ברית המועצות בחתירה.
אהוד דקטר
2002
באליפות ישראל שנערכה באוגוסט 2002 זכה דקטר בשתי מדליות, זהב וארד. מדליית ארד אישית, במשחה ל-200 מטר חופשי בתוצאה של 1:55.99 דקות, אחרי שי לבנת ממכבי חיפה (1:54.59 דקות) וארי לימור ממכבי קריית אונו (1:55.21 דקות). מדליית זהב, במשחה שליחים 4x200 מטר, ביחד עם שילו איילון, יואב גת ומיקי חליקה בשיא ישראלי חדש של 7:39.43 דקות, שיפור לשיא הוותיק בן ה-13 שנים שנקבע במכביה ה-13 ועמד על 7:39.99 דקות.
אמילי מואטי
ביוגרפיה
מואטי הייתה פרשנית פוליטית בתוכניות שונות, בהן יומן הערוץ הראשון ו"המטה" בערוץ 10, ופאנליסטית קבועה בתוכנית "שיחת היום" בהגשת לוסי אהריש. לקראת סוף 2016 הגישה שלושה חודשים את התוכנית "שניים בשתיים" ברשת ב' לצד יהושע מור יוסף. בסוף אותה השנה הגישה ברשת ב' פינה בשם "השבוע שלי". מואטי כתבה טור קבוע בעיתון "הארץ", והייתה בעלת טור בירחון "ליברל". ב-3 במרץ 2017 הצטרפה למטה הפריימריז של חבר הכנסת עמר בר-לב, והצהירה שזהו הקמפיין האחרון שתשתתף בו כאשת מקצוע.
עמדותיה
מואטי מחזיקה בתפיסת עולם סוציאל-דמוקרטית, ומגדירה את עצמה כשמאלנית ציונית. היא מתנגדת למדינה דו-לאומית ולתפיסת מדינת כל אזרחיה, ותומכת בתפיסת שתי מדינות לשני עמים. מואטי טוענת כי האינטרס הישראלי הוא להפרד מהפלסטינים, על מנת לשמור על מדינת ישראל יהודית ודמוקרטית.
גם הוא באצילים (שטראוס)
עלילה
במרכז העלילה עומד איש העסקים מסייה ז'ורדן. מר ז'ורדן המסורבל והטיפש להוט להיות כאחד האצילים ולקנות לו שם ומעמד. כדי להגשים את שאיפתו זו עליו להרחיב את השכלתו, ללבוש בגדים שבאופנה וללמוד גינוני אצולה. לשם כך הוא מביא לביתו מורים המלמדים אותו מוזיקה, מחול, סיף ופילוסופיה, ומזמין בגדי פאר אצל החייט. בתו של מר ז'ורדן, לוסיל, אוהבת בחור פשוט בשם קליאונט, אולם ז'ורדן אינו מתיר לה להינשא לו ושואף להשיא אותה לבן אצולה. קליאונט ומשרתו קוביל לא אומרים נואש ורוקמים תחבולה משעשעת: השניים מתחפשים לנסיך עות'מאני ומתורגמנו, באים אל מר ז'ורדן ומספרים לו על רצונו של הנסיך לשאת לאישה את לוסיל בתו. מר ז'ורדן נותן כמובן את ברכתו לנישואים אלה, כיוון שלא יכול לצפות לבעל בעל ייחוס רם יותר מזה לבתו. הזוג המאושר מתחתן, וקליאונט וקוביל מטבילים את מר ז'ורדן בטקס היתולי, הנאמר כולו בג'יבריש טורקי, למממושי - תואר אצולה עות'מאני שאינו אלא פרי דמיונם.
טום ווקר
קריירה
ב-13 ביוני 2017, ווקר הוציא את הסינגל "Heartland", שנכתב והופק על ידי Naughty Boy. ב-22 באוגוסט 2017, הסינגל נוסף לרשימת ההשמעה של BBC Radio 1. בהמשך השנה ווקר ביצע מספר מופעי חימום למספר אמנים, בין היתר ג'ורג' עזרא, גלנט, ג'ייק באג ודה סקריפט.
ב-1 במרץ 2019, הוא הוציא את אלבום האולפן הראשון שלו, What a Time to Be Alive. בשנת 2019, ווקר זכה בפורץ הדרך הבריטי בפרסי המוזיקה הבריטית. השיר "Leave the Light On" היה מועמד לסינגל בריטי בפרסי המוזיקה הבריטית.
ב-13 ביוני 2020, הוא הוציא את הסינגל "Wait for You". ב-11 בספטמבר 2020, יצאה גרסת רמיקס של השיר, בשיתוף פעולה עם זואי ויס.
פרשת טוכאצ'בסקי
פרשת טוכאצ'בסקי היא פרשה בה הואשמה בבגידה קבוצת מפקדים בכירים של הצבא האדום. ישיבת בית המשפט העליון התקיימה ב-11 ביוני 1937, כל שבעת הנאשמים נמצאו אשמים והוצאו להורג. בשנת 1957 הם זוכו מכל אשמה ושמם טוהר. צוין שהודאות הנאשמים התקבלו לאחר לחץ פיזי ועינויים.
רקע
בינואר 1937 הועבר לממשל הסובייטי דו"ח מודיעיני על קיום קבוצות אופוזיציוניות בתוך הצבא. הנאשמים הראשונים (פוטנה ופרימקוב) נעצרו בפרשה אחרת וכבר במשפט מוסקבה הראשון צוין שהם חברי ארגון אנטי-סובייטי. למרות הלחץ שבו היו נתונים, עד למאי 1937, הם לא הודו בשום דבר. קארל ראדק שהיה מוכן להודות בכל דבר בישיבת משפטי מוסקבה ב-24 בינואר 1937 ציין שאין קשר בין האופוזיציה לבין מיכאיל טוכצ'בסקי.
מהלך המשפט
הישיבה היחידה שהתקיימה הייתה ללא נוכחות עורכי דין של הנאשמים ולנאשמים לא הייתה זכות ערעור על החלטת בית המשפט. בפרוטוקול של הדיון לא צוינו שום הוכחות לאשמה. בין חבר השופטים היו ואסילי אולריך (משפטן), קלימנט וורושילוב, סמיון בודיוני ו-5 ראשי צבא נוספים (ש-4 מהם הואשמו בבגידה והוצאו להורג במהלך שנת 1938).
חוקרי הנ.ק.וו.ד שעסקו בפרשה הוצאו להורג במהלך הטיהורים הגדולים.
מרב יודילוביץ'
ביוגרפיה
במקביל לשירותה הצבאי החלה לעבוד במועדון הים התיכון (קלאב מד) באכזיב. במסגרת זו עברה גם הכשרה ככוריאוגרפית בפומפאדור שבצרפת. בהמשך עבדה בשלל כפרים של מועדון הים התיכון בישראל, בצרפת, בספרד, בשווייץ, בברזיל ובמקסיקו. עם חזרתה לישראל למדה בבית הספר לעיתונאות "כותרת", ובמקביל עבדה כדיילת בחברת "ארקיע" וכתבה לעיתוני נוער, בהם "ראש אחד".
בימי טרום הקמתו של ynet, אתר האינטרנט של היומון "ידיעות אחרונות", גויסה לצוות המקימים על ידי העיתונאי והעורך אילן יצחייק, עליו היא אומרת: "הוא לימד אותי כל מה שקשור בערכי המקצוע".
סטירלינג סיל
סטירלינג סיל הוא מחדר פלוטוני רדוד – סיל המשתרע מתחת למרבית מרכז סקוטלנד.
הסיל – שעוביו כ-100 מטרים – מורכב מקוורץ-דולריט – דולריט בעל תכולה גבוהה של קוורץ. גילו קרבון מאוחר וייתכן שאף פרם – גיל הנתמך בשכבת הפחם אליה חדר. במקומות בא הסיל במגע עם שכבות הפחם, הוא התמיר אותן בהתמרת מגע ויצר אנתרכיט (Anthracite) – פחם מותמר המכיל בין 86% ל-98% פחמן.
אליפות רוסיה בבייסבול
היסטוריה
אליפות רוסיה בבייסבול היא יורשת אליפות ברית המועצות בבייסבול שנערכה מ-6 ביוני ועד 18 בספטמבר 1989 ובה נטלו חלק 24 קבוצות בייסבול מ-19 ערים ומ-8 רפובליקות סובייטיות.
ATV
יוהאנס קפלר
ב-17 בפברואר 2011 שוגרה החללית ATV-2, מבסיס החלל קורו. החללית קיבלה את השם "יוהאנס קפלר" על שם האסטרונום, מתמטיקאי והאסטרולוג הגרמני הנודע בן המאה ה-17. החללית, שנשאה 7,000 ק"ג מטען אל תחנת החלל הבינלאומית, היא רכב החלל הכבד ביותר ששיגרה סוכנות החלל האירופית מעולם. החללית עגנה בתחנת החלל בהצלחה ב-24 בפברואר 2011.
וסלאב צ'רני
קריירה בינלאומית
צ'רני שיחק עבור נבחרות ארצו בכל הגילים. הוא זומן לנבחרת צ'כיה עד גיל 21 באוגוסט 2015, בגיל 17. זימון זה משך תשומת לב שכן הוא הפך לשחקן הצעיר ביותר שמייצג את הנבחרת כשערך את הופעת הבכורה שלו ב-U21 ב-4 בספטמבר 2015 בניצחון 4–1 על מלטה.
תמר דיין
קריירה מקצועית
דיין ערכה מחקרים רבים בתחום האקולוגיה והזואולוגיה, ביניהם מחקר שנעשה על האקולוגיה הקהילתית של עכברי המדבר הסלעיים, על מנת להבין את הלחצים הסלקטיביים שמניעים דפוסי פעילות מסוימים, ומחקר נוסף על השפעת זיהום אור על המערכת האקולוגית של עכברי המדבר הסלעיים.בין מחקריה הבולטים של דיין הוא מחקר שנעשה בנושא ניתוח אקולוגי וביוגאוגרפי של מיני בעלי חיים פולשים בישראל, עם דגש על נמלת האש הקטנה, אותו ביצעה דיין יחד עם מרב וונשק ופרופסור אברהם חפץ. במהלכו יצאו דיין ושותפיה למחקר לבדוק את התפשטות הנמלה באזור קיבוץ אפיקים וקיבוץ בית זרע. במחקר נמצא כי קצב ההתפשטות של נמלת האש הקטנה גבוה במיוחד, ולא נמצאו סימנים למיני נמלים אחרות במקומות אליהם התפשטה נמלת האש הקטנה. במחקר נמצא כי נמלת האש הקטנה התפשטה לאזורים מחוץ לקיבוץ אפיקים וקיבוץ בית זרע, וכי התפשטות הנמלה נעשית על ידי אדם, כיוון שהנמלה מקננת בתוך בסיסי עץ ועציצים, אותם מעביר האדם מיישוב אחד לאחר. המחקר הוביל להעלאת המודעות על נמלת האש הקטנה והפצתה, וכמו כן למחקרים נוספים על הנמלה ועל דרכים להדברתה שאינן מסכנות את המערכת הביולוגית הקיימת.
תחנת הרכבת מזכרת בתיה
קווי אוטובוס היוצאים מהתחנה
אל תחנת הרכבת מזכרת בתיה ישנם ארבעה קווי אוטובוס: קו ותיק ותדיר הנוסע ממזכרת בתיה לרחובות, וארבעה קווים ייעודיים לתחנת הרכבת מהמושבים השונים וקריית עקרון. כל קווי האוטובוס בתחנה מופעלים על ידי אגד.
נוסחה אטומית
בהינתן שפה \mathcal L, נוסחה אטומית בשפה היא הפעלת אחד מבין סימני היחס על שמות העצם של השפה, כאשר כל שם עצם הוא שם משתנה או שם קבוע.
נוסח רשמי
תהי \mathcal L שפה. אם סימן יחס k מקומי, כאשר \mathcal R היא אוסף סימני היחס של השפה \mathcal L, אז  כאשר, כאשר \mathcal C אלו שמות הקבועים של השפה \mathcal L ו-\mathcal V אלו שמות המשתנים שלה.
תכונות
נוסחה אטומית אינה משתנה תחת ייחוס.
פרשיות שוחד לוקהיד מטוסים
ההשלכות
ב-13 בפברואר 1976, בעקבות פרשיות השוחד התפטרו מתפקידיהם יושב ראש דירקטוריון לוקהיד דניאל יוטון וסמנכ"ל / נשיא התאגיד קארל קוצ'יאן (Carl Kotchian). כמו כן הפרשיות הובילו לחקיקת החוק שאסר על אנשי עסקים וישויות אמריקאיות לשחד פקידים ופוליטיקאים זרים (Foreign Corrupt Practices Act) עליו חתם הנשיא ג'ימי קרטר ב-19 בדצמבר 1977. לדברי בן ריץ' (Ben Rich), מנהל סדנת הבואשים: "בכירי לוקהיד הודו כי במשך למעלה מעשור הם שילמו מיליונים כדי לשחד את ההולנדים (ובעיקר את הנסיך ברנארד, בעלה של המלכה יוליאנה), פוליטיקאים בכירים ביפן ובמערב גרמניה, פקידים וגנרלים איטלקים, ופקידים ובכירים מהונג קונג ועד ערב הסעודית כדי לשכנעם לקנות את המטוסים שלנו." קלארנס ג'ונסון, מנהל הצוות הראשון של "סדנאות הבואשים" בלוקהיד כל כך הזדעזע מהגילויים עד שכמעט התפטר למרות שהבכירים שהשתתפו בפרשיות כבר התפטרו בבושת פנים.
הרפובליקה ההונגרית השנייה
הונגריה עם תום המלחמה
בספטמבר 1944 חדר הצבא האדום לגבולות הונגריה. כיבושה של הונגריה הסתיים באפריל 1945. בשלב זה הייתה הונגריה מדינה חרבה. שחרורה של בודפשט מידי הנאצים היה לאחר מצור שנמשך שבועות, וארך חודשיים ימים. העיר עצמה הייתה הרוסה, הגשרים על פני הדנובה נחרבו, והתשתית הכלכלית במדינה כולה עמדה בחורבות. אנשי מפלגת צלב החץ, ביחד עם הצבא הגרמני הנסוג, נקטו במדיניות של "אדמה חרוכה" שמשמעה שוד וביזה של כל העומד בדרכם, משלוח לגרמניה של כל חפץ שניתן לשנע, והריסת כל היתר. הצבא האדום נהג בהונגרים כבאויבים, והשלטון שנתבסס מיד לאחר המלחמה היה שלטון כיבוש.
השתלטות המפלגה הקומוניסטית
על אף שהרוסים הכריזו בעיר דברצן בדצמבר 1944 על הקמת ממשלה חלופית לממשלת צלב החץ, עם כיבושה של בודפשט הוקמה ממשלת קואליציה המורכבת מנציגי מפלגות המרכז והשמאל, ביניהן מפלגת "האיכרים הזעירים" בראשות הכומר זולטאן טילדי. טילדי היה ממתנגדי הברית שכרת מיקלוש הורטי עם היטלר, ועוד בימי שלטון הורטי קרא בפומבי ליציאתה של הונגריה ממלחמת העולם השנייה. לאחר כיבוש הונגריה על ידי הנאצים בשנת 1944 ירד טילדי למחתרת, אך מששוחררה הונגריה על ידי הרוסים, שב לפעילות והוכרז כראש הממשלה.
המשכיות (פסל)
הפסל "המשכיות" מורכב מחמישה לוחות פלדה נפרדים, בהם גזור תשליל (נגטיב) של עץ. הלוחות מונחים זה בתוך זה, כך שהם יוצרים מעין עץ תלת־ממדי. הפסל מהווה המשך לסדרת פסלי העצים שיצר קדישמן החל משנות השבעים של המאה ה-20, העוסקים ביחס שבין דימוי לרקע ובין תרבות לטבע.
גיא אדלר (שחקן)
ביוגרפיה
אדלר הוא בוגר סל"ה - הסטודיו לאמנויות התיאטרון מיסודו של יורם לוינשטיין. הוא התחיל את הקריירה שלו כדוגמן למספר חברות אופנה כמו "פקטורי 54" ו"פרופר". אדלר שיחק במספר סרטים וסדרות טלוויזיה. ב-2005 לוהק לטלנובלה של הוט 3, "טלנובלה בע"מ", בה גילם את דמותו של רן. בשנת 2009 שיחק בסרטו של חיים בוזגלו, "כבוד", וכן שיחק גם בסדרה המבוססת על הסרט, "הכבוד של מרציאנו", ששודרה בשנת 2010 בערוץ 10.
אנה-חנה סמילנסקי
פועלה
כאשר אנה-חנה הייתה הרופאה בבצלאל היא עזרה לטפל במחלת הגרענת שהייתה נפוצה באותה תקופה בשל תנאי התברואה הירודים שהיו בארץ ישראל.
אנה-חנה הייתה בין המקימים של החברה הפסיכואנליטית בארץ ישראל (CPI) יחד עם משה וולף, איליה שליט ואלטר קלוגה.
פרנץ בהם
ביוגרפיה
במרץ 1954 ביקר בישראל כאורח חברת השילומים, במה שהיה ביקור ראשון של פוליטיקאי גרמני בישראל. בגלל הרגישות הציבורית, הגיע בהם תחת שם בדוי והביקור כונה פרטי, אך במהלכו הוא נפגש עם ראש ממשלת ישראל, שר המשפטים ושר החקלאות. ביקורו נתקל בהתנגדות משמאל ומימין ובהפגנות. בהם שב וביקר בישראל בשנת 1958 ובשנת 1965 עם תום כהונתו בבונדסטאג.
יחסו לישראל וליהודים
בשנת 1963, בעקבות הפרסומים על פעילות המדענים הגרמנים במצרים הוא העלה בבונדסטאג הצעת חוק האוסרת פעילות מדענים גרמנים בפיתוח נשק במדינות אחרות. החוק נתקל בהתנגדות מחשש שימנע מהשתעשייה האטומית הגרמנית לפרוץ לשווקים ברחבי העולם ולא נתקבל. בהמשך העלה את חוק הדרכונים שביקש לאפשר לממשלת גרמניה המערבית להחזיר לגרמניה אזרחים גרמנים השוהים במדינות אחרות. גם חוק זה לא עבר בגלל התנגדות רבה לפגיעה בזכויות הפרט.
יסטשמביה-זדרוי
יסטשמביה-זדרוי (בפולנית: Jastrzębie-Zdrój, נהגה: ; בגרמנית: Bad Königsdorff-Jastrzemb, באד קניגסדורף) היא עיר בשלזיה שבדרום-מערב פולין.
Starboy (שיר)
וידאו קליפ
הווידאו קליפ הרשמי של השיר פורסם בערוץ ה-Vevo של דה ויקנד ביוטיוב ב-28 בספטמבר 2016, כשבוע לאחר צאתו של הסינגל, ובוים על ידי גרנט זינגר.
יחסי ירדן–תוניסיה
יחסי ירדן–תוניסיה הם היחסים שבין הממלכה הירדנית ההאשמית לבין הרפובליקה התוניסאית. שתי המדינות הן חברות מלאות ב ובאו"ם.
רשימת הריבאונדרים המובילים בתולדות פלייאוף ה-NBA
הריבאונדר המוביל בתולדות פלליאוף ה-NBA הוא ביל ראסל, אשר לאורך 13 עונותיו בליגה הוריד 4,104 ריבאונדים במהלך משחקי הפלייאוף. ראסל מחזיק בתואר מאז פלייאוף 1960. קדמו לו ארני רייזן (1951), הארי גלאטין (1952), ג'ורג' מייקן (1953–1956) ודולף שייז (1957–1959)
כריש לבן-אף
תיאור
זהו כריש קטן יחסית באורך 1.5 מטר בממוצע. הוא בעל גוונים אפורים בהירים ובטן לבנה עם חוטם לבן וארוך בעל כתם שחור לאורכו. הלסתות קצרות ובעלות שיניים משוננות בעלות רכסים צרים. הוא בעל זוג סנפירי גב, כשהקדמי גדול בהרבה מהאחורי ובעל סנפיר שת וזנב ממוזלג ארוך. הנקבות משריצות עד 5 צאצאים חיים, הנולדים באורך 55 סנטימטרים.
ג'יימי הופקאט
קריירה
בדצמבר, הופקאט חתם באסטרסונד מהליגה השוודית השלישית. ב-26 במאי 2012, הופקאט הבקיע את שער הבכורה שלו בקבוצה בניצחון 0-4 נגד סריאנסקה. בסיום העונה, נבחר לשחקן העונה של הקבוצה, היה שותף לעליה של הקבוצה לליגה השנייה והאריך חוזה בשנתיים נוספות. בעונת, אסטרסונד עלתה לליגת העל השוודית והופקאט נבחר לכדורגלן העונה בליגה. ב-13 ביולי 2017, הופקאט ערך את הופעת הבכורה שלו בזירה האירופית בניצחון 0-2 נגד גלאטסראיי במסגרת מוקדמות הליגה האירופית, בו גם הבקיע את השער השני.
פרשת רשות המיסים
פסקי דין בפרשה
עובדי רשות המיסים: מחוץ לרשות המיסים:
בולגריה באירוויזיון למוזיקאים צעירים
בולגריה השתתפה בתחרות האירוויזיון למוזיקאים צעירים פעם אחת בלבד, ב-2006.
תפילת יום הכיפורים בזמן המצור על מץ
התפילה מסמלת את השתלבותם של היהודים בצבא הפרוסי (גרמני) תוך שמירה על יהדותם.
הקרב
ב - 19 ביולי 1870 הכריז נפוליאון השלישי קיסר צרפת על מלחמה כנגד פרוסיה והקונפדרציה הצפון-גרמנית. ב -2 באוגוסט חדרה "ארמיית הריין" בפיקודו של נפוליאון לפרוסיה. אל מול הכוח הצרפתי עמדו 3 ארמיות שהרמטכל הפרוסי, הלמוט פון מולטקה הזקן, גייס למלחמה (בפלוגות היו גם יהודים שהתגייסו כחלק מחובתם בעקבות הענקת שוויון הזכויות). הכוח הצרפתי החל לסגת באיטיות. ב-12 באוגוסט העביר נפוליאון את הפיקוד על הארמייה הראשונה לגנרל פרנסואה אשיל בזן. ב-18 לאוגוסט פתחו הפרוסים בקרב גרבלוט שבו ספגו הרבה אבידות. הגנרל בזן העדיף שלא להשיב מלחמה ובמקום זאת נסוג עם חייליו אל בין חומות העיר המבוצרת מץ.
פעילות פנאי בחיק הטבע
המטרות העיקריות לביצוע פעילויות פנאי בחיק הטבע הן בדרך כלל בעיצוע פעילות גופנית כולשהי, לעשות זאת לשם הרווחה הכללית, לעשות זאת לשם התחדשות רוחנית, וכהזדמנות להיות פעיל בטבע תוך כדי ביצוע הפעילות.
בערים רבות נוצרו לאורך השנים מתחמים מוגדרים המיועדים לפעילויות פנאי בחיק הטבע עבור האוכלוסייה הכללית. מקומות אלו כוללים פארקים, מגרשי משחקים, מתקני ספורט אך גם אזורים עם גישה חופשית לים כגון חופי רחצה, או הטיילת.
אליפות רוסיה בפוטבול
בשנים 2016-2018
הליגה נפתחה כל שנה בסוף אפריל והסתיימה בתחילת חודש ספטמבר. משחק הגמר (המכונה הבול הרוסי, Русский Боул), המתקיים בסוף העונה (תחילת ספטמבר), הוא משחק הגמר בו נפגשות שתי קבוצות שהעפילו משלב חצי גמר פלייאוף הליגה.
חיים טייטלבאום
שירות צבאי
משנת 1982 שירת במערך המילואים בשלל תפקידי פיקוד בחיל התותחנים- מפקד סוללה, מג"ד (מפקד גדוד), ולבסוף סגן מפקד אגד ארטילרי בפיקוד המרכז (במשך כשמונה שנים). בדרגת אל"ם (מ-2004).
מחקריו
עבודתו המחקרית של טייטלבאום היא עבודה תאורטית, אשר מטרתה להבין מגוון תהליכים פיזיקליים סטטיסטיים במערכות מורכבות – פיזיקליות, כימיות וביולוגיות. כל פרויקט הוא בשיתוף פעולה עם קבוצות ניסוייות. תחומי המחקר הספציפיים הם מערכות ריאקציה-דיפוזיה (ריאקציות לכידה וחזיתות ריאקציה), פיזיקה של ממשקי הרטבה-ריאקציה, ותאוריה של תנועת אור ברקמות ביולוגיות למטרות אבחון על ידי הדמיה אופטית.
טייטלבאום פרסם למעלה מ-75 מאמרים מדעיים בכתבי-עת בינלאומיים, נשא למעלה מ-50 הרצאות (רובן מוזמנות) בכינוסים בינלאומיים, הדריך 15 תלמידי מחקר (לתואר שני, שלישי, ופוסט-דוקטורט), זכה במענקי מחקר מהקרן הלאומית למדע וממשרד המדע, והיה שותף בארגון כינוסים מדעיים בינלאומיים.
קרב נוטיון
לאחר הקרב
למרות שההפסד בנוטיון לא היה כישלון מוחלט, הוא איפשר את הדחתם של אלקיביאדס ובני בריתו תראסיבולוס, תראמנס וקריטיאס על ידי מתנגדיהם. קאגן טוען שהדחתם של מפקדים אלו פגעה קשות באתונאים, שכן היו אלו המצביאים המוכשרים והמנוסים ביותר באותו הזמן, והביאה להפסד הסופי מול הברית הפלופונסית בקרב אייגוספוטמוי ב-405 לפנה"ס.
ברנהיים
ברנהיים (Bernheim) הוא שם משפחה.
מסנה (תרופה)
התרופה מופיעה ברשימת התרופות החיוניות של ארגון הבריאות העולמי.
פעילות
מסנה מורידה את הרעילות של תרכובות אורוטוקסיות בכימותרפיה. מסנה היא תרכובת מסיסת מים בעלת תכונות נוגדות חמצון, וניתנת יחד עם ציקלופוספאמיד ואיפוספאמיד. המסנה מתרכזת בשלפוחית השתן שם מצטבר אקרוליין בעקבות מתן כימותרפיה. על ידי תגובת מייקל יוצרת צימוד יחד עם אקרוליין ומטבוליטים אורוטוקסים אחרים. תגובת הצימוד הזו מנטרלת את התרכובות האורוטוקסיות למטבוליטים לא מזיקים שמופרשים בשתן.
כריש אף-פגיון
כריש אף-פגיון (שם מדעי: Isogomphodon oxyrhynchus) הוא מין של דג סחוס ממשפחת הכרישיים והוא המין היחיד בסוגו. מין זה מצוי בסכנת הכחדה חמורה והוא נפוץ במערב האוקיינוס האטלנטי לחופי אמריקה שבין טרינידד לצפון ברזיל.
תיאור
הכריש נמצא בסכנת הכחדה חמורה, בעיקר מדיג יתר ומלכידה ברשתות לאורך צפון ברזיל. עם זאת הוא לא נחשב כדג מאכל מסחרי והלכידה היא מקרית.
ראדו פאיסיה
תמיכה בכנסייה והתמודדות עם מתנגדים פנימיים
מהלך מלוכתו הוטרד מכמה מרידות של בויארים שביקשו להדיחו. בשנת 1536 הוצאו להורג שניים מהדרגטורים בגלל השתתפות בקשר.
קראון פלאזה אילת
המלון נבנה נוהל בעבר על ידי רשת "קראון פלזה" וכיום מנוהל על ידי אפריקה ישראל מלונות.
מבצע לנינגרד-נובגורוד
המבצע כלל בתוכו מספר מבצעים צבאיים אופראטיביים:
מתקפת החזית הבלטית השנייה
לאחר כיבוש לוגה והתקדמות לכיוון פסקוב באזור נוצר מצב חדש. סטבקה החליטה לחדש את המתקפה בעיקר על ידי ארמיית המחץ ה-3 וארמיית המשמר ה-10. בסוף ינואר קיבלו שלוש הארמיות של החזית פקודה לחדש את המתקפה. מפקדת החזית הייתה פסימית בנוגע להשגת יעדי המתקפה, מכיוון שאותו אזור כבר הותקף מתחילת ינואר ללא הצלחה יתרה. למרות עדיפות ברורה בכוח אדם, לא הצליח הצבא האדום את קווי ההגנה ולאחר התקדמות בכ-15–20 ק"מ נעצרה המתקפה ב-15 בפברואר.
כאשר התברר שהארמייה ה-16 הגרמנית החלה בנסיגה עלה צורך להתחיל במרדף עוד לפני סיום ההכנות למתקפה חדשה. תוך כדי המרדף אחר יחידות גרמניות הגיע הצבא האדום לקו הביצורים הראשי הגרמני. הסובייטים התקדמו מערבה בכ-150–180 ק"מ ונעצרו. תוכנית הסטבקה שכוחות החזית יצליחו לפרוץ את הקו ההגנה הראשי הגרמני לא התממשה, והיחידות שלחמו כחודשיים ללא הפסקה כבר היו מותשות ולא ניתן היה להמשיך במתקפה.
תחנת הרכבת רעמסס
היסטוריה
בינואר 2001 חודשה התחנה בהתאם לסטנדרטים בינלאומיים, עשור לאחר מכן בעקבות מהפכת 25 בינואר שנערכה במדינה הוחלט לשדרג פעם נוספת את התחנה, היא נבנתה מאפס והפכה לתחנה חדשה וממוזגת, התחנה חוברה לרציפי הרכבת בעזרת דרגנועים, מבקרי השדרוג טוענים כי המודרניזציה שעברה התחנה הייתה מוקצנת מדי והרסה חלק ניכר מהעיצוב המקורי של המקום.
בפברואר 2019 אירעה בתחנה תאונת רכבת, התאונה קרתה לאחר שהרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו.